Džodhpuras
Džodhpuras (sen. Džodpūras, hind. जोधपुर, IAST: Jodhpur) – miestas šiaurės vakarų Indijoje, Radžasthane, 250 km nuo Pakistano sienos. Miestas turtingas istoriniu paveldu, todėl yra svarbus turistinis centras. Vystomi tradiciniai verslai – odos, metalo apdirbimo, audinių gamybos, farmacijos; dailieji amatai. Svarbus geležinkelių, plentų mazgas, yra oro uostas. Veikia keletas universitetų (teisės, Ajurvedos), medicinos, technologijų institutų.